Idkerberget

Idkerberget er et tettsted i Borlänge kommune i Dalarnas län i landskapet Dalarna i Sverige. I 2010 hadde tettstedet 290 innbyggere.

Her ligger Idkerbergets kapell, bygd i 1904, og restene av en gruve, nedlagt 28. februar 1977. 

Idkerbergets gruve
Gruvedriften begynte tidlig på 1900-tallet, og det ble oppført to gruvetårn i betong i 1952 og 1954. I 1908 lå produksjonen av jernmalm på mellom 50 000 og 100 000 tonn.Nordisk famlijebok: Järnmalmer Malmen ble fra 1902 til 1912 fraktet med taubane til Ulfshyttan, men 1. oktober 1912 åpnet man jernbanen Rämshyttan-Idkerbergets.Nordisk familjebok: Rämshyttan-Idkerbergets järnväg Gruven ble kjent i hele Sverige i forbindelse med det store raset om morgenen 16. mars 1961. I tillegg til at det lagde et stort hull i bakken, tok raset med seg en garasje, ni biler og en lekeplass. 70 personer ble evakuert, 26 personer ble hjemløse, men ingen kom fysisk til skade.Dalarnas Tidningar: 16 mars 1961 gjorde Idkerberget riksbekantOccidentering: Idkerbergets gruva

Referanser

Kategori:Tettsteder i Dalarnas län
Kategori:Borlänge kommune